*APSTIPRINĀTS*

*iepirkuma komisijas*

*2018.gada 4.aprīlī, prot.Nr.1*

# RĪGAS PAŠVALDĪBAS POLICIJAS

##### ATKLĀTA KONKURSA

**“PAR APSARDZES, UGUNSDROŠĪBAS UN PIEKĻUVES KONTROLES SISTĒMU IEKĀRTU TEHNISKO APKOPI UN REMONTU”**

# (IEPIRKUMA IDENTIFIKĀCIJAS NUMURS RPP 2018/7)

**NOLIKUMS**

**Rīga, 2018**

1. **VISPĀRĪGĀ INFORMĀCIJA**
   1. **Iepirkuma identifikācijas numurs:** RPP 2018/7
   2. **Iepirkuma procedūras veids:** saskaņā ar Publisko iepirkumu likuma (turpmāk – PIL) 8.panta pirmās daļas 1.punktu – atklāts konkurss.
   3. **Pasūtītājs** – Rīgas pilsētas pašvaldības, nodokļu maksātāja reģistrācijas Nr.90011524360 iestāde Rīgas pašvaldības policija, Lomonosova iela 12A, Rīga, LV-1019, banka Luminor Bank AS, kods NDEALV2X, konts LV82NDEA0021800014010. Profila adrese – [rpp.riga.lv](http://www.riga.lv). Darba laiks – darba dienās no plkst.8.30 līdz plkst.12.00 un no plkst.12.30 līdz plkst.17.00.
   4. **Pakalpojuma izpildes vieta**: Rīga
   5. **Kontaktpersonas:** Vecākais juriskonsults Andrejs Vessers-Arness, tālr.67037869, e-pasts: Andrejs.Vessers@riga.lv, Galvenais speciālists bruņojuma jautājumos Dainis Stupmanis, tālr.67037807, e-pasts: [Dainis.Stupmanis@riga.lv](mailto:Dainis.Stupmanis@riga.lv).
   6. **Pretendents** – pakalpojuma sniedzējs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu atklātam konkursam “Par apsardzes, ugunsdrošības un piekļuves kontroles sistēmu iekārtu tehnisko apkopi un remontu”, identifikācijas Nr.RPP 2018/7 (turpmāk – Konkurss), EIS e-konkursu apakšsistēmā.
   7. Iesniegtie piedāvājumi tiks atvērti Rīgas pašvaldības policijā, Lomonosova ielā 12A, Rīgā, **2018.gada 26.aprīlī** **plkst.9.30** pēc piedāvājumu iesniegšanas termiņa beigām. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. Ja pretendents vēlas piedalīties piedāvājumu atvēršanas sanāksmē klātienē, pretendenta pārstāvis savlaicīgi piesaka savu dalību atvēršanas sanāksmē, iepriekš piesakoties pie Nolikuma 1.5.apakšpunktā norādītās kontaktpersonas.
   8. **Informācijas apmaiņas kārtība:**
      1. Ieinteresētais pretendents var uzdot jautājumu to sūtot uz šā nolikuma 1.5.apakšpunktā norādīto e-pasta adresi.
      2. Ja ieinteresētais pretendents ir laikus pieprasījis papildu informāciju par Konkursa dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, iepirkuma komisija (turpmāk – Komisija) atbildi sniedz 5 (piecu) darba dienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām.
      3. Komisija atbildi ieinteresētajam pretendentam nosūta uz elektroniskā pasta adresi, no kuras ir saņemts jautājums.
      4. Papildus atbildes uz ieinteresēto piegādātāju jautājumiem būs publiski pieejamas RPP profilā <http://rpp.riga.lv/index.php/lv/par-mums/2012-02-12-11-09-31/publiskie-iepirkumi-4>, Rīgas domes mājas lapā un EIS [www.eis.gov.lv](http://www.eis.gov.lv).
      5. Komisija un ieinteresētais pretendents ar informāciju apmainās Publisko iepirkumu likuma noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstītos dokumentus. Mutvārdos sniegtā informācija iepirkuma procedūras ietvaros nav saistoša.
   9. **Konkursa dokumentācija:**
      1. Ieinteresētais piegādātājs Konkursa nolikumu ar pielikumiem (turpmāk – Nolikums) var saņemt, lejupielādējot to elektroniskajā formātā Pasūtītāja profilā, Rīgas domes mājas lapā un EIS vai saņemt klātienē PIL 36.panta pirmās daļas noteiktajā kārtībā.
      2. Ieinteresētais pretendents EIS e-konkursu apakšsistēmā šī konkursa sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs.[[1]](#footnote-1)
      3. Ja Nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.
      4. Ieinteresētajam piegādātājam jāseko līdzi turpmākajiem iespējamajiem grozījumiem Nolikumā, kā arī iespējamajām iepirkuma Komisijas sniegtajām atbildēm uz ieinteresēto piegādātāju jautājumiem, kas tiks publicētas Pasūtītāja profilā, Rīgas domes mājas lapā un EIS.
2. **INFORMĀCIJA PAR IEPIRKUMA PRIEKŠMETU**
   1. Iepirkuma priekšmeta apraksts – apsardzes, ugunsdrošības un piekļuves kontroles sistēmu iekārtu tehniskā apkope un remonts, saskaņā ar Nolikuma tehniskajām specifikācijām un finanšu piedāvājumiem (Nolikuma 2.-5.pielikums).
   2. CPV kods – 50610000-4.
      1. Iepirkums tiek dalīts 2 (divās) daļās:
      2. **daļa Nr.1 –** “Par apsardzes un ugunsdrošības sistēmu tehnisko apkopi un remontu”. Paredzamā līguma summa **–** EUR 29 752,06 (divdesmit deviņi tūkstoši septiņi simti piecdesmit divi euro, 6 centi) bez PVN.
      3. **daļa Nr.2 –** „Par piekļuves kontroles sistēmu tehnisko apkopi un remontu”. Paredzamā līgumsumma – EUR 24 793,39 (divdesmit četri tūkstoši septiņi simti deviņdesmit trīs euro, 39 centi) bez PVN.
   3. Paredzamā līguma summa (par abām iepirkuma daļām) ir EUR 54 545,45 (piecdesmit četri tūkstoši pieci simti četrdesmit pieci euro, 45 centi) bez PVN.
   4. Katrā iepirkuma daļā Pretendents drīkst iesniegt tikai vienu piedāvājumu.
   5. Līguma izpildes termiņš un vieta:

2.5.1. Līguma izpildes laiks – 1 (viens) gads ar tiesībām pagarināt līguma darbības termiņu. Maksimālais līguma darbības termiņš nedrīkst pārsniegt 3 (trīs) gadus.

2.5.2. Līguma izpildes vieta – Rīga, NUTS kods LV006.

1. **PRASĪBAS PIEDĀVĀJUMA NOFORMĒJUMAM UN IESNIEGŠANAI.**
   1. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
      1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī Konkursa sadaļā ievietotās formas;
      2. izmantojot elektroniski aizpildāmos dokumentus, sagatavojot tos ārpus EIS e-konkursu apakšsistēmas un augšupielādējot sistēmas attiecīgajās vietnēs (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
   2. Ieinteresētais piegādātājs piedāvājumu var iesniegt līdz **2018.gada 26.aprīlim plkst.09.30.**
   3. **Ārpus EIS e-konkursu apakšsistēmas iesniegtie piedāvājumi netiks pieņemti.**
   4. Sagatavojot piedāvājumu, pretendents ievēro, ka:
      1. Pieteikuma veidlapa, tehniskās specifikācijas un finanšu piedāvājumi jāiesniedz atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
      2. Iesniedzot piedāvājumu, pretendents aizpildīto pieteikumu **paraksta ar drošu elektronisko parakstu un laika zīmogu** vai aizpilda un paraksta pieteikumu pašrocīgi, pievienojot pieteikumu kā skenētu dokumentu PDF formātā un paraksta ar EIS piedāvāto elektronisko parakstu (Sistēmas parakstu). Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā).
      3. Tehniskās specifikācijas un finanšu piedāvājumus pretendenta pārstāvis paraksta ar drošu elektronisko parakstu un laika zīmogu vai paraksta pašrocīgi, pievienojot piedāvājumam aizpildīto veidlapu EIS kā skenētu dokumentu PDF formātā.
   5. Piedāvājums jāiesniedz latviešu valodā. Ja kāds no dokumentiem ir svešvalodā, attiecīgajam dokumentam jāpievieno tā tulkojums latviešu valodā.
   6. Ja pretendents iesniedzis kāda dokumenta kopiju, to apliecina atbilstoši Ministru kabineta 28.09.2010. noteikumu Nr.916 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Komisija, ja tai rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
   7. Visas piedāvātās cenas aprēķina un norāda *euro* (EUR) bez pievienotās vērtības nodokļa (PVN).
   8. Iesniedzot piedāvājumu, pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī Konkursa sadaļā) ietvertos nosacījumus.
   9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
   10. **Konkursa pieteikums:**
       1. Vispārējie nosacījumi pretendenta dalībai konkursā (tostarp iesniedzamie dokumenti) ir pieejami EIS [www.eis.gov.lv](http://www.eis.gov.lv) e-konkursu apakšsistēmā šī Konkursa sadaļā.
       2. Lai apliecinātu savu dalību iepirkuma procedūrā, pretendentam jāiesniedz konkursa **pieteikums** saskaņā ar EIS e-konkursu apakšsistēmā Konkursa sadaļā publicēto veidlapu.
       3. Pieteikumā, atbilstoši Iepirkumu uzraudzības biroja sniegtajam skaidrojumam (<https://www.iub.gov.lv/sites/default/files/upload/skaidrojums_mazajie_videjie_uzn.pdf>) un Eiropas Komisijas 2003.gada 6.maija Ieteikumam par mazo un vidējo uzņēmumu definīciju (OV L124, 20.5.2003.)) jānorāda, kādam statusam atbilst pretendents – mazajam vai vidējam uzņēmumam.
       4. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā.
       5. Ja pieteikumu nav parakstījusi persona ar pārstāvības tiesībām, tad piedāvājums tiek noraidīts.
2. **PRETENDENTU ATLASES PRASĪBAS UN IESNIEDZAMIE DOKUMENTI.**
   1. **Pretendentu atlases prasības un iesniedzamie dokumenti:**

|  |  |  |  |
| --- | --- | --- | --- |
|  | **Atlases prasības** | | **Atlases dokumenti** |
| 4.1.1. | Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā. | | *Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.*  Ārvalstīs reģistrētajiem pretendentiem jāiesniedz reģistrācijas faktu apliecinošs dokuments.  Ja piedāvājumu iesniedz piegādātāju apvienība, tad šī prasība attiecināma arī uz katru apvienības dalībnieku. |
| 4.1.2. | Pieteikums dalībai Konkursā | | Pretendents iesniedz pieteikumu dalībai Konkursā, izmantojot EIS pievienoto veidlapu. |
| 4.1.3. | Informācija par pretendenta pieredzi. Iesniedzamais dokuments attiecas uz iepirkuma daļu Nr.1 un daļu Nr.2. | | Jāiesniedz aizpildīts Konkursa nolikuma 6.pielikums, norādot darbus, kas veikti ne vairāk kā 3 (trīs) iepriekšējos gados pirms piedāvājuma iesniegšanas dienas. **Papildus pievienot vismaz divas atsauksmes** no norādītajiem objektiem, ko ne vairāk kā 3 (trīs) gadus pirms piedāvājuma iesniegšanas, izdevuši pakalpojuma saņēmēji. |
| 4.1.4. | Informācija par pretendenta darbinieku kvalifikāciju Iesniedzamais dokuments attiecas uz iepirkuma daļu Nr.1 | | Jāiesniedz apsardzes un ugunsdrošības sistēmu apkalpojušo speciālistu saraksts (7.pielikums) un kvalifikācijas apliecinošu dokumentu apliecinātas kopijas. |
| 4.1.5. | Informācija par pretendenta kvalifikāciju Iesniedzamais dokuments attiecas uz iepirkuma daļu Nr.2 | | Jāiesniedz piekļuves kontroles sistēmu apkalpojušo speciālistu saraksts (8. pielikums) un kvalifikācijas apliecinošu dokumentu (tehniskais/ie sertifikāts/i vai cita veida apliecinājums), kas apliecina pretendenta darbinieka/u kompetenci darbā ar “Inner Range” apliecinātas kopijas. |
| 4.1.6. | Speciālā atļauja (licence) apsardzes tehnisko sistēmu ierīkošanai. Iesniedzamais dokuments attiecas uz iepirkuma daļu Nr.1. un Nr.2. | | Jāiesniedz speciālās atļaujas (licences) apsardzes tehnisko sistēmu ierīkošanas veikšanai apliecināta kopija. |
| 4.1.7. | Civiltiesiskās atbildības obligātās apdrošināšanas polise  Iesniedzamais dokuments attiecas uz iepirkuma daļu Nr.1 un daļu Nr.2. | | Jāiesniedz Civiltiesiskās atbildības obligātās apdrošināšanas spēkā esošās polises apliecināta kopija. |
| 4.1.8. | Apakšuzņēmēju piesaiste (prasība attiecas tikai uz to pretendentu, kurš pakalpojuma sniegšanā piesaistīs apakšuzņēmēju). | | Ja pakalpojuma izpildei tiek piesaistīts apakšuzņēmējs, pretendents iesniedz dokumentu, no kura būtu secināms, ka apakšuzņēmējs, uz kura iespējām pretendents balstās pretendenta rīcībā nodos konkrētos resursus līguma izpildes nodrošināšanai.  Papildus pretendents norāda apakšuzņēmējam nododamo darbu daļu. |
| **Eiropas vienotais iepirkuma procedūras dokuments** (turpmāk – Vienotais dokuments) | | | |
| 4.1.9. | | Pretendents var izvēlēties iesniegt Vienoto dokumentu kā **sākotnējo** pierādījumu atbilstībai Atklāta konkursa noteiktajām pretendentu atlases prasībām.  Vienotā dokumenta veidlapu, kas ir vienāda visās ES dalībvalstīs, nosaka Eiropas **Komisijas 2016. gada 5. janvāra īstenošanas regula Nr. 2016/7,** *ar ko nosaka standarta veidlapu Vienotajam dokumentam (Dokuments attiecas uz EEZ)* (regulas 2. pielikums).  Vienotā dokumenta teksta datne ir pieejama: <http://www.iub.gov.lv/sites/default/files/upload/1_LV_annexe_acte_autonome_part1_v4.doc> | |

* 1. Pieteikuma veidlapa – saskaņā ar 1.pielikuma formu. Pieteikuma veidlapai pievieno dokumentu, kas apliecina personas, kas pārstāv pretendentu, paraksta tiesības.
  2. Pretendentu kvalifikācijas dokumenti noteikti Nolikuma 4.punktā.
  3. Tehniskā specifikācija – pretendents iesniedz aizpildītu un parakstītu Tehnisko specifikāciju (2.un 3.pielikums) attiecībā uz tām daļām (vienu vai divām), kurās tas iesniedz piedāvājumu.
  4. Finanšu piedāvājums – pretendents iesniedz aizpildītu un parakstītu Finanšu piedāvājumu (2.un 3.pielikums) attiecībā uz tām daļām (vienu vai vairākām), kurās tas iesniedz piedāvājumu.
  5. Finanšu piedāvājumā cenu norāda euro (EUR) bez pievienotās vērtības nodokļa. Finanšu piedāvājuma cenā jāiekļauj visus ar pakalpojumu saistītos izdevumus, t.sk., administratīvās izmaksas, transporta izdevumus, visa veida sakaru izmaksas u.c. izdevumus, lai nodrošinātu iepirkuma līguma izpildi pilnā apjomā, nolīgtajā termiņā un labā kvalitātē.

1. **PRETENDENTU ATLASE UN PIEDĀVĀJUMU VĒRTĒŠANA.**
   1. **Piedāvājuma vērtēšanas pamatnoteikumi:**
      1. Komisija atlasa pretendentus saskaņā ar izvirzītajām atlases prasībām, pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
      2. Komisija piedāvājumu vērtēšanu veic slēgtās sēdēs šādos posmos:
         1. pretendentu atlases dokumentu pārbaude;
         2. tehnisko specifikāciju un finanšu piedāvājumu pārbaude;
         3. piedāvājuma izvēle saskaņā ar piedāvājuma izvēles kritēriju.
      3. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
   2. Ja Komisijai šķiet, ka pretendenta piedāvātais piedāvājums ir nepamatoti lēts, Komisija no pretendenta pieprasa skaidrojumu par piedāvāto cenu vai izmaksām.
   3. PIL 42.panta pirmajā daļā noteiktos pretendentu izslēgšanas gadījumus Komisija pārbaudīs PIL 42.panta kārtībā.
2. **PIEDĀVĀJUMA IZVĒLES KRITĒRIJI**
   1. Piedāvājumus, kuri nebūs noraidīti kādā no iepriekšējiem posmiem, vērtēs pēc sekojošiem saimnieciski visizdevīgākā piedāvājuma noteikšanas kritērijiem:
   2. Iepirkuma līguma slēgšanas tiesības tiek piešķirtas pretendentam, kurš iesniedzis saimnieciski visizdevīgāko piedāvājumu.

|  |  |  |
| --- | --- | --- |
| **Nr. p.k.** | **Vērtējamais kritērijs** | **Punktu skaits** |
| 1. | Apsardzes un ugunsdrošības sistēmu/piekļuves kontroles sistēmu tehniskās apkopes **izmaksas ceturksnī** (par visām adresēm) EUR bez PVN (4.pielikums vai 5.pielikums) | 60 |
| 2. | Vienas darba stundas cena remonta darbiem EUR bez PVN (4. pielikums un 5.pielikums) | 40 |
| 3. | Kopā | 100 |

6.3. Pretendents, kurš piedāvā viszemākās apsardzes, ugunsdrošības/piekļuves sistēmu tehniskās apkopes izmaksas ceturksnī (iekļaujot transporta izdevumus) EUR bez PVN, saņem visaugstāko vērtējumu 60 punkti. Piešķiramos punktus aprēķina, izmantojot šādu formulu: (Cx/Cy) x P, kur Cx lētākā piedāvājuma cena, Cy vērtējamā piedāvājuma cena un P nolikumā noteiktais maksimālais punktu skaits cenai.

6.4. Pretendents, kurš piedāvā viszemāko darba stundas cenu, saņem visaugstāko vērtējumu 40 punkti. Piešķiramos punktus aprēķina izmantojot šādu formulu: (Cx/Cy) x P, kur Cx lētākā piedāvājuma cena, Cy vērtējamā piedāvājuma cena un P instrukcijā noteiktais maksimālais punktu skaits cenai.

6.5. Par iepirkumu komisijas pieņemto lēmumu Pasūtītājs informēs visus pretendentus 3 (trīs) darba dienu laikā.

1. **LĒMUMA PAR KONKURSA REZULTĀTU PIEŅEMŠANA UN PAZIŅOŠANA UN IEPIRKUMA LĪGUMA SLĒGŠANA**
   1. **Lēmuma par Konkursa rezultātu pieņemšana un paziņošana:**
      1. Iepirkuma līguma slēgšanas tiesības (katrai daļai atsevišķi) tiks piešķirtas pretendentam, kurš atbilst izvirzītajām atlases prasībām un ir iesniedzis saimnieciski visizdevīgāko piedāvājumu.
      2. Pretendenti tiek rakstveidā informēti par Konkursa rezultātiem 3 (trīs) darba dienu laikā no lēmuma pieņemšanas dienas.
      3. Informācija par Konkursa rezultātiem tiek sniegta par to Konkursa daļu (vai daļām), kurā pretendents iesniedza piedāvājumu.
   2. **Iepirkuma līguma slēgšana:**
      1. Iepirkuma līgums tiek slēgts ar uzvarējušo pretendentu par katru daļu atsevišķi ne agrāk kā nākamajā darba dienā pēc nogaidīšanas termiņa beigām, ja Iepirkumu uzraudzības birojā nav iesniegts iesniegums par iepirkuma procedūras pārkāpumiem.
      2. Iepirkuma līgums tiek sagatavots saskaņā ar Nolikuma pielikumiem, kā arī pamatojoties uz Komisijas lēmumu par iepirkuma līguma slēgšanu par konkrēto daļu un pretendenta iesniegto piedāvājumu.
      3. Atklāta konkursa uzvarētājam iepirkuma līgums jāparaksta 20 (divdesmit) darba dienu laikā no uzaicinājuma parakstīt iepirkuma līgumu nosūtīšanas dienas. Uzaicinājums parakstīt līgumu tiks nosūtīts uz pretendenta piedāvājumā norādīto e-pasta adresi. Ja norādītajā termiņā Konkursa uzvarētājs neparaksta iepirkuma līgumu, tas var tikt uzskatīts par atteikumu slēgt iepirkuma līgumu.
   3. Ja uzvarējušais pretendents atsakās slēgt iepirkuma līgumu ar Pasūtītāju, Komisija izvēlas nākamo saimnieciski visizdevīgāko piedāvājumu, kas atbilst Nolikumā izvirzītajām prasībām. Ja nepieciešams, pasūtītājs ir tiesīgs pieprasīt no nākamā pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu.
   4. Iepirkuma līguma projekts ir pievienots Nolikumam, bet to noteikumi tiks precizēti atbilstoši uzvarējušā pretendenta iesniegtajam tehniskajam un finanšu piedāvājumam, ciktāl tie nav pretrunā ar normatīvajos aktos un Nolikumā paredzētajiem noteikumiem un nepasliktina Pasūtītāja stāvokli.
2. **NOSLĒGUMA NOTEIKUMI**
   1. Visi jautājumi, kas nav atspoguļoti šajā Nolikumā, tiek izskatīti atbilstoši spēkā esošiem Latvijas Republikas normatīvajiem aktiem.
   2. Nolikums sastādīts uz 8 (astoņām) lapām ar pielikumiem:
      1. 1.pielikums – pretendenta pieteikuma forma uz 1 (vienas) lapas;
      2. 2.pielikums – Tehniskā specifikācija daļai Nr.1 uz 3 (trīs) lapām;
      3. 3.pielikums – Tehniskā specifikācija daļai Nr.2 uz 4 (četrām) lapām;
      4. 4.pielikums – Finanšu piedāvājums daļai Nr.1 uz 1 (vienas) lapas;
      5. 5.pielikums – Finanšu piedāvājums daļai Nr.2 uz 1 (vienas) lapas;
      6. 6.pielikums – Informācija par Pretendenta pieredzi uz 1 (vienas) lapas;
      7. 7.pielikums – Drošības sistēmu apkalpojošo speciālistu saraksts daļai Nr.1 uz 1 (vienas) lapas;
      8. 8.pielikums – Piekļuves kontroles sistēmu apkalpojošo speciālistu saraksts daļai Nr.2 uz 1 (vienas) lapas;
      9. 9.pielikums – līguma projekts uz 5 (piecām) lapām.

Konkursa komisijas priekšsēdētājs L.Kudiņš

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883>. [↑](#footnote-ref-1)